ילקוט שמעוני תורה תתיא
דבר אחר: ואתחנן. עשרה לשונות נקראת תפילה: זעקה, שועה, נאקה; שנאמר (שמות ב, כג-כד): "ויהי בימים הרבים ההם וימת מלך מצרים ויזעקו, ותעל שועתם, וישמע אלהים את נאקתם". נקראת בצר וקריאה,שנאמר (ש"ב כב,ז): "בצר לי אקרא יי". נקראת רינה ופגיעה, שנאמר (ירמיה ז, טז): ואתה אל תתפלל בעד העם הזה" וגומר. נקראת ניפול, שנאמר (לקמן ט, כה): "ואתנפל". נקראת פילול, שנאמר (שם שם, כו) "ואתפלל". נקראת עתירה, שנאמר (בראשית כה,כא): "ויעתר יצחק". נקראת עמידה, שנאמר (תהילים קו, ל): "ויעמוד פינחס ויפלל". נקראת חלוי, שנאמר (שמות לב, יא): "ויחל משה". נקראת תחינה, שנאמר: "ואתחנן".

תתיא